open-index/open-wikipedia-markdown huggingface dataset:
ทางหลวงแผ่นดินหมายเลข 345

**ทางหลวงแผ่นดินหมายเลข 345 สายบางบัวทอง–บางพูน** เป็นถนนสายหนึ่งในจังหวัดนนทบุรีเชื่อมต่อกับจังหวัดปทุมธานี ต้นทางอยู่ที่ทางแยกต่างระดับบางบัวทอง (จุดตัดกับถนนกาญจนาภิเษกและทางหลวงแผ่นดินหมายเลข 340) อำเภอบางบัวทอง จังหวัดนนทบุรี ไปทางทิศตะวันออกเฉียงเหนือ ผ่านจุดตัดกับถนนราชพฤกษ์ที่ทางแยกต่างระดับขุนมหาดไทย ตัดกับทางหลวงแผ่นดินหมายเลข 307 (นนทบุรี-ปทุมธานี) ที่แยกบางคูวัด อำเภอเมืองปทุมธานี จังหวัดปทุมธานี ข้ามแม่น้ำเจ้าพระยา ตัดกับถนนติวานนท์ที่แยกปู่โพธิ์ เลียบคลองรังสิตประยูรศักดิ์ไปทางทิศเดิม จากนั้นโค้งไปทางทิศเหนือไปบรรจบทางหลวงแผ่นดินหมายเลข 346 (รังสิต-ปทุมธานี) ที่แยกบางพูน

อนึ่ง ในอดีตทางหลวงแผ่นดินหมายเลข 345 เคยเป็นส่วนหนึ่งของทางหลวงแผ่นดินหมายเลข 405 สายป้อมพระจุลจอมเกล้า-วงเวียนท่าพระ-พระราม 6-รังสิต ต่อมาในปี พ.ศ. 2509 ได้มีประกาศเปลี่ยนแปลงเป็นทางหลวงแผ่นดินหมายเลข 306 สายสามแยกท่าพระ-รังสิต

## ช่วงบางบัวทอง-บางคูวัด
ทางหลวงแผ่นดินหมายเลข 345 ตอนควบคุม 0100 เป็นเส้นทางระหว่างทางแยกต่างระดับบางบัวทองไปบรรจบกับทางหลวงแผ่นดินหมายเลข 307 ที่แยกบางคูวัด ก่อสร้างแล้วเสร็จเมื่อปี พ.ศ. 2484 เดิมมีขนาด 2 ช่องจราจร (รถวิ่งสวนทาง) ปัจจุบันได้ขยายเป็น 4 ช่องจราจร โดยมีคูน้ำธรรมชาติแบ่งทิศจราจร ในปัจจุบัน เส้นทางช่วงนี้มีการจราจรที่เพิ่มมากขึ้นและมีการพัฒนาอสังหาริมทรัพย์ทั้งสองฝั่งถนนจำนวนมาก จึงมีโครงการที่จะขยายถนนในช่วงนี้เป็น 12 ช่องจราจร โดยแบ่งเป็นช่องทางหลัก 8 ช่องจราจร และช่องทางคู่ขนาน 4 ช่องจราจร

## ช่วงสะพานปทุมธานี 2 และถนนเชื่อมต่อ
ในปี พ.ศ. 2547 กรมทางหลวงได้ทำการก่อสร้างทางหลวงแผ่นดินหมายเลข 345 ตอนแยกทางหลวงแผ่นดินหมายเลข 307 (บางคูวัด) - บรรจบทางหลวงแผ่นดินหมายเลข 3100 และขยายทางหลวงแผ่นดินหมายเลข 3100 สายแยกทางหลวงแผ่นดินหมายเลข 306 (รังสิต) - เลียบคลองรังสิตไปจรดแม่น้ำเจ้าพระยาตอนบ้านเทียนถวาย-บ้านคลองรังสิต ในท้องที่อำเภอเมืองปทุมธานี จังหวัดปทุมธานี เป็นถนนขนาด 6 ช่องจราจร เพื่ออำนวยความสะดวกและความรวดเร็วแก่การจราจรและการขนส่งระหว่างอำเภอบางบัวทอง อำเภอเมืองปทุมธานี กับอำเภอลำลูกกา อำเภอธัญบุรี (รังสิต) ให้สามารถเดินรถต่อกันได้ในถนนสายตรง และเป็นการบรรเทาปัญหาการจราจรติดขัดบริเวณสะพานนนทบุรีและสะพานปทุมธานี ซึ่งปัจจุบันดำเนินการก่อสร้างจนเสร็จสิ้นและเปิดใช้งานเมื่อปี พ.ศ. 2552

## รายชื่อทางแยก

## รถประจำทาง

* สาย 367 ของบริษัท กิตติสุนทร จำกัด ซึ่งมีการเดินรถหลายเส้นทางได้แก่
** รังสิต - ปากเกร็ด (รถธรรมดา)
** รังสิต - นนทบุรี (รถปรับอากาศ)
* สาย 370 บางบัวทอง - ปทุมธานี ของบริษัท สหบางบัวทองขนส่ง จำกัด
* สาย 680 รังสิต - บางใหญ่ ของบริษัท กิตติสุนทร จำกัด
* สาย 6199 ปทุมธานี - บางคูวัด - รังสิต ของบริษัท บางคูวัดเดินรถ จำกัด (รถปรับอากาศ)
* สาย 6249 (วงกลม) รังสิต - บางกะดี ของบริษัท กิตติสุนทร จำกัด

## ดูเพิ่ม
* ทางแยกต่างระดับบางบัวทอง
* สะพานปทุมธานี 2

345
3-345
หมวดหมู่:ถนนในจังหวัดปทุมธานี
หมวดหมู่:ถนนในจังหวัดนนทบุรี
กล็อค

**กล็อก** () เป็นบริษัทผู้ผลิตอาวุธสัญชาติออสเตรีย มีสำนักงานใหญ่อยู่ที่เมือง Deutsch-Wagram ทางตอนเหนือของออสเตรีย ก่อตั้งโดยนายแกสตัน กล็อก () เมื่อ ค.ศ. 1963  มีชื่อเสียงในฐานะเป็นผู้ผลิตปืนกล็อก ซึ่งเป็นปืนพกที่มีโครงสร้างเป็นโพลิเมอร์ มีน้ำหนักเบา บำรุงรักษาง่าย เพราะมีชิ้นส่วนที่เป็นสนิม น้อยกว่าปืนพกยุคก่อนที่ใช้โครงสร้างเหล็ก นอกจากนี้กล็อกยังเป็นผู้ผลิตมีดพก และพลั่วสนาม สำหรับใช้ในกองทัพ

บริษัทกล็อกเริ่มสายการผลิตอาวุธ จากการผลิตระเบิดมือสำหรับซ้อม แมกาซีน มีดพก และพลั่วสนามให้กับกองทัพออสเตรียในช่วงทศวรรษ 1970  จนกระทั่งได้ออกแบบปืนพกขนาด 9 มม. เสนอให้กับกองทัพออสเตรีย มีชื่อรุ่นว่า "กล็อก 17"  ได้รับการสั่งซื้อและส่งมอบแก่กองทัพออสเตรียในปี ค.ศ. 1982 กองทัพนอร์เวย์ในปี ค.ศ. 1984
thumb|235px|Glock Feldmesser FM 78 หนึ่งในสินค้า ชนิดมีดพกของบริษัทกล็อก

ในปี ค.ศ. 1985 กล็อกได้ขยายฐานการผลิตในรัฐจอร์เจีย สหรัฐอเมริกา และได้พัฒนาปืนรุ่นใหม่ ได้แก่ กล็อก 18 ในปี ค.ศ. 1986 กล็อก 19 ซึงเป็นปืนพกขนาดกะทัดรัด ในปี ค.ศ. 1988 จนได้รับความนิยมในกองทัพสหรัฐ เจ้าหน้าที่ตำรวจ และผู้ใช้ทั่วไป

## รูปภาพ

ไฟล์:Glock 17.JPG|กล็อก 17
ไฟล์:Evers Glock 18C.PNG|รูปโครงสร้างปืนสั้นออโตเมติก กล็อก 18 ซี
ไฟล์:MarineCorpsGlock18.jpg|ภาพถ่ายการใช้งานของ กล็อก 18 ซี โดยเจ้าหน้าที่
ไฟล์:Glock 19 01.jpg|กล็อก 19 บนฐานโชว์
ไฟล์:Glock19-5.jpg|ปืนกล็อก 19 เมื่อแยกชิ้นส่วน
ไฟล์:Glock19-4.jpg|ด้านหน้าปืนกล็อก 19
ไฟล์:Glock 20.jpg|ปืนกล็อกรุ่นที่ 3 กล็อก 20 ออโตเมติก ขนาด 10 มิลลิเมตร
ไฟล์:Glock 17 01.jpg|กล็อก 21 บนฐานโชว์
ไฟล์:Glock 22 .40cal.JPG| กล็อก จี 22 ขนาด .40 cal กับคอมโบชุดไฟฉาย และแมกกาซีนสำรองขนาด 28 นัด
ไฟล์:Glock Model 23 with tactical light and laser sight..jpg|กล็อก โมเดล 23 กับไฟฉาย และ เลเซอร์ช่วยยิงใต้ปืน
ไฟล์:Glock23.jpg|กล็อก 23 กับ แมกกาซีน โชว์ด้านข้าง
ไฟล์:PB140009.JPG|ปืนกล็อก 26 เมื่อแยกชิ้นส่วน
ไฟล์:Glock 30-JH01.jpg|กล็อก 30
ไฟล์:Glock 30 (.45 ACP) Muzzle Flash.jpg|ภาพการยิงปืนกล็อกตอนกลางคืน เพื่อสังเกตแสงปากกระบอกปืน
ไฟล์:Glock34 with gtl22.jpg|กล็อก 34 กับอุปกรณ์เสริม GTL 22


## เชิงอรรถ


## อ้างอิง

## แหล่งข้อมูลอื่น

* เว็บไซต์บริษัท
* Glock Pics and Videos
* Animated Glock Illustration

หมวดหมู่:บริษัทของออสเตรีย
หมวดหมู่:บริษัทผู้ผลิตอาวุธปืน
หมวดหมู่:บริษัทที่ก่อตั้งในปี พ.ศ. 2506
ลัทธิคอมมิวนิสต์แบบองค์คณะนิยม

**ลัทธิคอมมิวนิสต์แบบองค์คณะนิยม** หรือ **องค์คณะนิยม** () คือกระแสหนึ่งของแนวคิดสังคมนิยมที่เกิดขึ้นในช่วงคริสต์ทศวรรษที่ 1920 มีแรงบันดาลใจมาจากการปฏิวัติเยอรมัน ค.ศ. 1918-1919 ลัทธินี้มีลักษณะที่เป็นปฏิปักษ์กับลัทธิทุนนิยมรัฐ (state capitalism) และลัทธิสังคมนิยมรัฐ (state socialism) แต่มุ่งเน้นรูปแบบองค์คณะแรงงาน (workers' council) และประชาธิปไตยแบบองค์คณะนิยม (council democracy) ในฐานะกลไกที่ใช้รื้อถอนรัฐชนชั้น (class state) มีความเคลื่อนไหวหลักในเยอรมนีและเนเธอร์แลนด์ระหว่างคริสต์ทศวรรษที่ 1920 และยังคงปรากฎอยู่จนถึงปัจจุบันภายในขบวนการสังคมนิยมและคอมมิวนิสต์กระแสหลัก

หลักการที่เด่นชัดที่สุดของลัทธิคอมมิวนิสต์แบบองค์คณะนิยมคือจุดยืนตรงกันข้ามกับลัทธิพลพรรคแนวหน้านิยม (party vanguardism) และลัทธิศูนย์รวมนิยมแบบประชาธิปไตยตามแนวคิดของเลนิน รวมถึงต่อสู้เรียกร้องบนจุดยืนที่ว่าองค์คณะแรงงานที่เกิดขึ้นตามโรงงานอุตสาหกรรมและปกครองส่วนท้องถิ่นคือรูปแบบตามธรรมชาติขององค์กรและผู้มีอำนาจของชนชั้นแรงงาน นอกจากนี้ยังมีจุดยืนตรงข้ามกับอุดมการณ์ประชาธิปไตยสังคมนิยม โดยปฏิเสธแนวทางปฏิรูปนิยมและรัฐสภานิยม เช่น การประนีประนอมที่แลกผลประโยชน์ต่างตอบแทน (quids pro quo หรือ logrolling) ที่สามารถพบเห็นได้ทั่วไปในแวดวงการเมืองแบบรัฐสภา

## อ้างอิง

หมวดหมู่:ลัทธิคอมมิวนิสต์
รางวัลแกรมมี สาขาอัลบั้มแห่งปี

**รางวัลแกรมมี สาขาอัลบั้มแห่งปี** () เป็นหนึ่งในสาขารางวัลที่สำคัญที่สุดของรางวัลแกรมมี มีการมอบครั้งแรกในปี ค.ศ. 1959 สำหรับอัลบั้มที่ออกในปีก่อนหน้าที่จะมีการประกาศรางวัล แต่เดิมนั้นมอบให้กับศิลปินเจ้าของอัลบั้มเท่านั้น แต่ในปัจจุบันได้มอบให้กับทีมโปรดิวเซอร์ อันได้แก่โปรดิวเซอร์ วิศวกรบันทึกเสียง/มิกเซอร์ และมาสเตอริงเอ็นจิเนีย (Mastering Engineer) ด้วย 

รางวัลอัลบั้มแห่งปียังเป็นหนึ่งในสี่รางวัลใหญ่ของงาน ประกอบไปด้วยอีก 3 สาขาคือ รางวัลบันทึกเสียงแห่งปี, รางวัลเพลงแห่งปี และรางวัลศิลปินหน้าใหม่ยอดเยี่ยม

## รายชื่ออัลบั้มได้รับรางวัล และถูกเสนอชื่อเข้าชิงรางวัล
### 1950s

### 1960s

### 1970s

### 1980s

### 1990s

### 2000s

### 2010s

### 2020s

 แต่ละปีจะเชื่อมโยงกับบทความเกี่ยวกับรางวัลแกรมมี่ที่จัดขึ้นในปีนั้น

## ดูเพิ่ม
* รางวัลแกรมมี

## อ้าาอิง

หมวดหมู่:รางวัลแกรมมี
อลานิส มอริสเซตต์

**อลานิส นาดีน มอริสเซตต์** () เกิดเมื่อวันที่ 1 มิถุนายน ค.ศ. 1974 เป็นนักร้อง-นักแต่งเพลง ชาวแคนาดา/อเมริกัน เป็นโปรดิวเซอร์เพลง และในบางครั้งยังเป็นนักแสดง เธอได้รับรางวัลจูโน่มา 12 ครั้งและได้รับ 7 รางวัลแกรมมี่ เธอมียอดขายอัลบั้มรวม 60 ล้านชุด ทั่วโลก มอริสเซตต์เริ่มอาชีพที่แคนาดา ตั้งแต่ยังเป็นวัยรุ่น โดยมีผลงานอัลบั้มแนวแด๊นส์-ป็อป 2 ชุด ชื่อชุด  *Alanis* และ *Now Is the Time* ภายใต้สังกัดเอ็มซีเอ จากนั้นออกผลงานในระดับนานาชาติในแนวร็อก ชุด *Jagged Little Pill* ที่ถือสถิติเป็นอัลบั้มเปิดตัวของศิลปินหญิงที่ขายดีที่สุดในสหรัฐอเมริกา และมีสถิติเป็นอัลบั้มเปิดตัวทั่วโลกที่มียอดขายมากที่สุดในประวัติศาสตร์ดนตรี กับยอดขาย 30 ล้านชุดทั่วโลก

ข้อมูลจาก RIAA เธอถือเป็นศิลปินร็อกหญิงที่มียอดขายมากที่สุด และต่อมาเธอมีผลงานอัลบั้มอย่าง  *Supposed Former Infatuation Junkie* ออกขายในปี 1998 และประสบความสำเร็จอย่างดี ในผลงานชุดต่อมาเธอยังรับหน้าที่เป็นโปรดิวเซอร์ อย่างผลงานชุด *Under Rug Swept*, *So-Called Chaos* และ *Flavors of Entanglement* และเมื่อเดือนกุมภาพันธ์ 2005 มอริสเซตต์ ถือสัญชาติอเมริกัน ขณะที่ยังคงถือสัญชาติแคนาดาเช่นกัน

## ผลงานอัลบั้ม
* *[[Alanis (album)|Alanis]]* (1991)
* *[[Now Is the Time]]* (1992)
* *[[Jagged Little Pill]]* (1995)
* *[[Supposed Former Infatuation Junkie]]* (1998)
* *[[Under Rug Swept]]* (2002)
* *[[So-Called Chaos]]* (2004)
* *[[Flavors of Entanglement]]* (2008)

## อ้างอิง

## แหล่งข้อมูลอื่น

* Official website
* 
*  Music Videos and Live Shows 
* Alanis performs on AOL Sessions

หมวดหมู่:นักร้องอเมริกัน
หมวดหมู่:นักร้องแคนาดา
หมวดหมู่:นักแสดงเด็กชาวแคนาดา
หมวดหมู่:นักแสดงเด็กชาวอเมริกัน
หมวดหมู่:นักแสดงแคนาดา
หมวดหมู่:นักแสดงอเมริกัน
หมวดหมู่:ศิลปินสังกัดเอ็มซีเอเรเคิดส์
หมวดหมู่:ศิลปินสังกัดวอร์เนอร์มิวสิกกรุ๊ป
หมวดหมู่:นักร้องเสียงเมซโซ-โซปราโน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากออตตาวา
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวอเมริกัน
หมวดหมู่:พุทธศาสนิกชนชาวแคนาดา
เครูบ

[thumb|right|280px|พวกเครูบตามจินตนาการของคริสเตียนป้องกันประตูทางเข้า[สวนอีเด็น โดจจุสโต เดอ เมนาบวย ราว ค.ศ. 1377]]

**เครูบ** (, , ) เป็นทูตสวรรค์ประเภทหนึ่งที่กล่าวถึงหลายครั้งในคัมภีร์ไบเบิล ในภาษาอังกฤษปัจจุบันคำนี้มักจะใช้เรียกเทวดาเด็ก ๆ ที่ปรากฏในงานศิลปะ ซึ่งตามความหมายทางการแล้วแตกต่างจาก “เครูบ” ในบทความนี้

มีบรรยายว่าเครูบมีปีก ผู้เผยพระวจนะบรรยายไว้ในคัมภีร์เอเสเคียลว่าเป็นกลุ่มสิ่งมีชีวิต (creature) ที่แต่ละตนมีหน้าสี่หน้า: สิงโต, วัว, เหยี่ยว และมนุษย์  และเชื่อกันว่ามีมือเหมือนมนุษย์, เท้าเหมือนวัว, และมีปีกสี่ปีก สองปีกตั้งขึ้นประกบกันและแบกบัลลังก์พระเจ้า อีกสองปีกหลุบลงปิดบังร่างของตนเอง 

เครูบมีกล่าวถึงในคัมภีร์ฮิบรูในโทราห์ (หนังสือห้าเล่มของโมเสส) พระธรรมเอเสเคียล และพระธรรมอิสยาห์ ในพันธสัญญาใหม่ของคริสต์ศาสนา กล่าวถึงเครูบในพระธรรมวิวรณ์

พหูพจน์ของคำว่า “Cherub” คือ “Cherubim” หรือ “Cherubs” แต่ผู้ใช้ภาษาอังกฤษไม่มีความคุ้นเคยกับพหูพจน์ของภาษาฮิบรูบางครั้งจึงใช้ “Cherubims” ในกรณีที่เป็นพหูพจน์เช่นในคัมภีร์ไบเบิลฉบับพระเจ้าเจมส์ (King James Bible)Genesis 3:24 (King James Version) at Bible Gateway.com.

## ระเบียงภาพ


ไฟล์:Cherub Migne Vol 210 col 267.png|เครูบจาก “ Patrologia Latina”เล่ม 210, คอลัมน์ 267, 268โดยมินจ์ (Migne)
ไฟล์:Meister von Cefalu 002 detail.jpg|เครูบจากคริสต์ศตวรรษที่ 12Meister von Cefalùมหาวิหารมอยซัค
ไฟล์:Cappella Sassetti Miracle of the Stigmata.jpg|ฟรังซิสแห่งอัสซีซีได้รับแผลศักดิ์สิทธิ์จากเครูบที่ชาเปลซาสเซ็ตติ
ไฟล์:El_Greco_-_Saint_Francis_Receiving_the_Stigmata_-_Walters_37424.jpg|ฟรังซิสแห่งอัสซีซีได้รับแผลศักดิ์สิทธิ์จากเครูบเอลเกรโก
ไฟล์:Domenico Beccafumi 053.jpg|ฟรังซิสแห่งอัสซีซีได้รับแผลศักดิ์สิทธิ์จากดรุณเทพโดเมนีโก เบกกาฟูมี(Domenico Beccafumi) 



## อ้างอิง


หมวดหมู่:ทูตสวรรค์ในศาสนาคริสต์
หมวดหมู่:ทูตสวรรค์ในศาสนาอิสลาม
หมวดหมู่:ทูตสวรรค์ในศาสนายูดาห์
หมวดหมู่:หนังสือปฐมกาล
หมวดหมู่:หนังสือเพลงสดุดี
หมวดหมู่:หนังสืออิสยาห์
หมวดหมู่:หนังสือเอเสเคียล
หมวดหมู่:คำและวลีในคัมภีร์ฮีบรู
หมวดหมู่:สวนเอเดน
ลอรีน ฮิลล์

**ลอรีน โนเอล ฮิลล์** () เกิดเมื่อวันที่ 25 พฤษภาคม ค.ศ. 1975 ในเซาท์ออเรนจ์ รัฐนิวเจอร์ซีย์ เป็นนักร้อง แร็ปเปอร์ นักดนตรี นักแต่งเพลง โปรดิวเซอร์และนักแสดง ชาวอเมริกัน ในช่วงแรกเธอเป็นสมาชิกวงฮิปฮอปในนาม เดอะฟูจีส์ จนในปี 1998 เธอออกผลงานอัลบั้มเดี่ยวที่ประสบความสำเร็จเป็นอย่างดีทั้งยอดขายและเสียงวิจารณ์ จากอัลบั้มชุด *The Miseducation of Lauryn Hill* ที่ทำให้เธอได้รับรางวัลแกรมมี่ถึง 5 สาขา

หลังจากที่เธอประสบความสำเร็จกับอัลบั้มเดี่ยวเปิดตัว เธอก็ได้หายไปจากสื่อ เนื่องจากไม่ชอบในชื่อเสียงและอุตสาหกรรมดนตรี หลังจากห่างหายไป 4 ปี เธอออกอัลบั้มอันพลักด์ชุด *MTV Unplugged No. 2.0* อัลบั้มแสดงสดที่เล่นคู่กับกีตาร์อคูสติก หลังจากนั้นเธอยังกลับมารวมกับวงเดอะฟูจีส์อีกในระหว่างกลางทศวรรษ 2000 ในช่วงสั้น ๆ และฮิลล์มีบุตร 5 คนร่วมกับโรฮัน มาร์ลีย์ บุตรชายคนที่ 4 ของตำนานเพลงเร้กเก้อย่าง บ็อบ มาร์เลย์

## อ้างอิง

หมวดหมู่:นักร้องอเมริกัน
หมวดหมู่:แร็ปเปอร์อเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายเฮติ
หมวดหมู่:บุคคลจากรัฐนิวเจอร์ซีย์
พุตโต

[thumb|280px|“พุตโต” ถือหอยสำหรับจ้วงน้ำที่ใช้ในพิธีบัพติศมาบน[ฉากประดับแท่นบูชานักบุญยอห์นแบปติสต์ที่อารามออทโทบอยเรินในเยอรมนี]]
[right|thumb|280px|“พุตโตกับวีนัส” (ราว ค.ศ. 1750) โดย[ฟร็องซัว บูเช (François Boucher)]]
**เปมเทพ** หรือ **พุตโต** หรือ **พุตตี** () เป็นประติมากรรมรูปเด็กอ้วนยุ้ยและส่วนใหญ่แล้วจะเป็นเด็กผู้ชาย, เปลือย ใช้ในการตกแต่งและพบบ่อยในสมัยฟื้นฟูศิลปวิทยาอิตาลี และศิลปะบาโรกในเยอรมนี พุตโตมาจากศิลปะโบราณแต่มาพบใหม่เมื่อต้นสมัยศิลปะควอตโตรเช็นโต (Quattrocento) และมักจะเรียกสับสนกับเครูบ (Cherub หรือ cherubim) 

## ที่มา
คำว่า “putto” เป็นภาษาอิตาลีที่เป็นเอกพจน์ เพศชาย พหูพจน์ใช้ “putti” ถ้าเป็นเพศหญิงใช้ “putta” แต่มิได้ใช้กันเพราะเป็นคำย่อของคำว่า “puttana” (หญิงสำส่อน) ในภาษาอิตาเลียนสมัยใหม่ “พุตโต” หมายถึง “เด็ก” และใช้ในบางกรณีเท่านั้น

ในการบรรยายทางศิลปะ “พุตโต” กล่าวถึงเป็นครั้งแรกโดยจอร์โจ วาซารี (ใน “ชีวิตศิลปิน” ค.ศ. 1550/ค.ศ. 1568)

## ประวัติ
พุตโต คิวปิด และทูตสวรรค์ พบทั้งในงานศิลปะทางโลกและทางศาสนาตั้งแต่ราวคริสต์ทศวรรษ 1420 ในอิตาลี และเมื่อต้นคริสต์ศตวรรษที่ 16 ในเนเธอร์แลนด์ และเยอรมนี

### การฟื้นฟูการใช้ในศิลปะสมัยฟื้นฟูศิลปวิทยา
การใช้ยุวเทพในศิลปะคลาสสิกใช้ประดับโลงหินของเด็กในคริสต์ศตวรรษที่ 2 ที่เป็นรูปทะเลาะกัน, เต้นรำ, เข้าร่วมพิธีกรรม, เล่นกีฬาและอื่นๆ การนำยุวเทพกลับมาใช้เชื่อกันว่าเริ่มโดยโดนาเทลโลในฟลอเรนซ์ในคริสต์ทศวรรษ 1420 แม้ว่าจะมีงานอื่นก่อนหน้านั้นเช่นที่เห็นในที่ฝังศพในลุกกา

### การใช้ในศิลปะบาโรก
พุตโตนิยมใช้กันมากในงานตกแต่งในเยอรมนี เช่น การตกแต่งแท่นบูชา หรือแท่นเทศน์ หรือในจิตรกรรมหรือจิตรกรรมฝาผนัง ซึ่งอาจจะใช้พุตโตในการถือเครื่องไม้เครื่องมือหรือเครื่องตกแต่ง 

## ระเบียงภาพ


ไฟล์:Raffael 012.jpg|“ชัยชนะของกาเลเชีย”ราฟาเอล(ค.ศ. 1511)
ไฟล์:Peter Paul Rubens 117.jpg|“เทศกาลวีนัส”ปีเตอร์ พอล รูเบนส์(ค.ศ. 1635)
ไฟล์:William-Adolphe Bouguereau (1825-1905) - Return of Spring (1886).jpg|“การกลับมาของฤดูใบไม้ผลิ”วิลเลียม-อดอล์ฟ โบเจโร(ค.ศ. 1886)
ไฟล์:Diego Velázquez, Venus at Her Mirror (The Rokeby Venus).jpg|“วีนัสส่องกระจก”เดียโก เบลัซเกซ
ไฟล์:Bouguereau first kiss.jpg|“จูปแรก”วิลเลียม-อดอล์ฟ โบเจโร
ไฟล์:Ottobeuren kloster ottobeuren altar of the holy cross 006.JPG|ถือเทียนประกอบแท่นบูชาเอกที่อารามออทโทบอยเริน
ไฟล์:Ottobeuren_basilika_ottobeuren_altar_of_saint_martin_of_tour_004.JPG|จิตรกรรมผสมประติมากรรมเหนือฉากประดับแท่นบูชานักบุญมาร์ตินที่อารามออทโทบอยเริน
ไฟล์:Allmannshofen Kloster holzen 0004.JPG|แบกลูกโลกประดับกางเขนและล้อมรอบพระเจ้าเหนือฉากประดับแท่นบูชาเอกที่อารามฮอลเซินในเยอรมนี
ไฟล์:Abbey Irsee 125.JPG|ปีนป่ายบนเสากระโดงแท่นเทศน์ที่อารามเอียร์เซในเยอรมนี
ไฟล์:Kloster raitenhaslach (113).JPG|ยืนข้างตราอาร์มที่อารามไรเต็นฮาสลาคในเยอรมนี



## อ้างอิง

## ดูเพิ่ม
* สมัยฟื้นฟูศิลปวิทยาอิตาลี 
* ศิลปะบาโรก
* เครูบ

## แหล่งข้อมูลอื่น

หมวดหมู่:ศิลปะบาโรก
หมวดหมู่:ศิลปะสมัยฟื้นฟูศิลปวิทยา
คัมเบรีย

**คัมเบรีย** () เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน คัมเบรีย ตั้งอยู่ทางภาคตะวันตกเฉียงเหนือของอังกฤษที่มีเขตแดนทางด้านตะวันตกติดกับทะเลไอริช ทางด้านใต้ติดกับมณฑลแลงคาเชอร์, ทางตะวันออกเฉียงใต้ติดกับมณฑลนอร์ทยอร์กเชอร์, ทางตะวันออกติดกับมณฑลเดอรัม และมณฑลนอร์ทัมเบอร์แลนด์ และมณฑลดัมฟรีส์และกาลลเวย์ของสกอตแลนด์ทางด้านเหนือ

คัมเบรียแบ่งการปกครองเป็นหกแขวง: บาร์โรว์อินเฟอร์เนสส์, เซาท์เลคแลนด์, โคพแลนด์, อัลเลอร์เดล, อีเด็น และนครคาร์ไลล์โดยมีคาร์ไลล์เป็นเมืองหลวงของมณฑล คัมเบรียมีเนื้อที่ 6768 ตารางกิโลเมตร และในปี ค.ศ. 2007 มีประชาชนรวมทั้งสิ้นประมาณ 497000 คน ถัวเฉลี่ย 73 คนต่อหนึ่งตารางกิโลเมตร

คัมเบรียเป็นที่ตั้งของอุทยานแห่งชาติเลกดิสตริกต์ ซึ่งเป็นบริเวณที่มีความสวยงามทางธรรมชาติมากที่สุดแห่งหนึ่งในอังกฤษ ดินแดนส่วนใหญ่เป็นชนบท

## อ้างอิง

## แหล่งข้อมูลอื่น

หมวดหมู่:เทศมณฑลทางพิธีการของอังกฤษ
*
เดอรัม (เทศมณฑล)

**มณฑลเดอรัม** หรือ **มณฑลเดอเร็ม** () เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ ที่ตั้งอยู่ทางภาคตะวันออกเฉียงเหนือของอังกฤษที่มีเขตแดนติดกับมณฑลไทน์และเวียร์, มณฑลนอร์ทยอร์กเชอร์, มณฑลคัมเบรีย และมณฑลนอร์ทัมเบอร์แลนด์ 

มณฑลเดอรัมแบ่งการปกครองเป็นสี่แขวง: เดอรัม, ฮาร์ตลีพูล, ดาร์ลิงตัน และสตอกตันออนทีส์ โดยมีเดอรัมเป็นเมืองหลวงของมณฑล เมืองที่มีประชากรมากที่สุดคือดาร์ลิงตัน มณฑลเดอรัมมีเนื้อที่ 2,721 ตารางกิโลเมตร และมีประชาชนรวมทั้งสิ้นประมาณ 866,846 คน เฉลี่ย 324 คนต่อหนึ่งตารางกิโลเมตร เศรษฐกิจของมณฑลเดิมขึ้นอยู่กับเหมืองเหล็กและเหมืองถ่านหิน

## อ้างอิง

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3

**เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3** () (25 กรกฎาคม ค.ศ. 1421 - 29 มีนาคม ค.ศ. 1461) เฮนรี เพอร์ซีย์เป็นขุนนางชาวอังกฤษที่เป็นบุตรของเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2และเอเลเนอร์ เพอร์ซีย์ เคานเตสแห่งนอร์ทธัมเบอร์แลนด์บุตรีของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) กับภรรยาคนที่สองโจน โบฟอร์ท ผู้เป็นพี่น้องกับริชาร์ด เนวิลล์ เอิร์ลแห่งซอลสบรีที่ 5 และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3 เฮนรี เพอร์ซีย์จึงเป็นญาติสนิทกับทางฝ่ายราชวงศ์ยอร์ค

## ดูเพิ่ม
* สงครามดอกกุหลาบ
* ราชวงศ์แลงคาสเตอร์
* ราชวงศ์ยอร์ค 

หมวดหมู่:บุคคลที่เกิดในปี พ.ศ. 1964
หมวดหมู่:ขุนนางอังกฤษ
หมวดหมู่:บุคคลในสงครามดอกกุหลาบ
หมวดหมู่:บุคคลในคริสต์ศตวรรษที่ 15
หมวดหมู่:นักการทหารชาวอังกฤษ
หมวดหมู่:ราชวงศ์ยอร์ก
หมวดหมู่:เสียชีวิตในสงคราม
หมวดหมู่:บุคคลจากเทศมณฑลอีสต์ไรดิงออฟยอร์กเชอร์
มนตรี คุ้มเรือน

**มนตรี คุ้มเรือน** เป็นนักวาดการ์ตูนชาวไทย ชื่อของมนตรีนั้นเป็นที่รู้จักของนักอ่านการ์ตูนไทยหลายคนจากการ์ตูนไทยเรื่อง **[[บางระจันสปิริต]]** ซึ่งลงตีพิมพ์ในนิตยสารการ์ตูน CX เมื่อช่วงปี พ.ศ. 2546 ก่อนที่นิตยสารฉบับนี้จะปิดตัวลง หลังจากนั้นจึงได้หันเหไปเขียนการ์ตูนเด็กแทน และมีผลงานออกมาไม่ต่ำกว่า 10 เล่ม ตามมาด้วยเรื่องยาวเช่น การ์ตูนเรื่อง Ogre King อหังการ์ราชันย์ยักษ์ ร่วมกับนักเขียนการ์ตูนอีกคนคือ อรุณทิวา ลงในนิตยสารรายสัปดาห์ C-Kidsช่วงปี 2552 และทั้งสองคนนี้ยังได้ร่วมกันเขียน Idol Berryz การ์ตูนเรื่องสั้นความยาวตอนละ 5 หน้าลงในนิตยสารวัยรุ่น Berry ซึ่งวางแผงเป็นรายเดือนเมื่อหลายปีก่อน 

ปัจจุบัน มนตรี คุ้มเรือน และ อรุณทิวา ได้ร่วมกันก่อตั้งสำนักพิมพ์ชื่อ OGRE COMICS ซึ่งทั้งสองคนร่วมกันผลิตผลงานการ์ตูนและหนังสืออื่นๆ ของตัวเองวางขายผ่านเว็บไซต์และเฟซบุ๊คที่ชื่อ OGRE COMICS ซึ่งในปัจจุบันมีหนังสือออกวางขายมาแล้วหลายเล่มด้วยกัน ได้แก่ REPORT-X, LEGACY4 สี่มหากาฬตำนานยักษ์ และ ซ่องกระสือ

## ผลงาน
### การ์ตูนคอมิค
* เดี๋ยวมหากาฬ เรื่องสั้นสมัครเล่น ตีพิมพ์ใน นิตยสาร Thai Comics วิบูลย์กิจฉบับที่ 180 (7/2546) ปี 2003 
* บางระจันสปิริต การ์ตูนเรื่องยาว ตีพิมพ์ในนิตยสาร CX ปี 2003 (Story/Illustrate)
* สองยกสี่ สาวน้อยเทควันโด้ (Illustrate)
* Idol Berryz ตามติดชีวิตไอดอล (Illustrate) 
* MSD(Mind Snapper Dragon)อัจฉริยะอ่านใจคน (Illustrate) **เล่มเดียวจบ** สยามอินเตอร์คอมิก
* Ogre King อหังการ์ราชันย์ยักษ์ (Illustrate) (2009-2018) - **21 เล่มจบ** สยามอินเตอร์คอมิก
*ขุนแผน ขุนช้าง นางพิม (Created/Illustrate) - **3 เล่มจบ** สยามอินเตอร์คอมิก
*REPORT-X (Illustrate) (2018) - **เล่มเดียวจบ**
*LEGACY4 สี่มหากาฬตำนานยักษ์ (Illustrate) (2019) - **ปัจจุบันเขียนถึงเล่ม 2**
*ซ่องกระสือ (Created/Illustrate) (2020) - **เล่มเดียวจบ**

### การ์ตูนความรู้สำหรับเด็ก '''(จัดพิมพ์โดย สนพ.อีคิวพลัส)'''
* พระยาพิชัยดาบหัก
* พระเจ้าอู่ทอง สถาปนากรุงศรีอยุธยา
* พระเจ้าปราสาททอง ยุคขุนนางครองเมือง
* ราชวงศ์บ้านพลูหลวง กรุงศรีอยุธยาเสื่อมสลาย
* เมาคลีลูกหมาป่า
*เจงกีสข่าน
*จิ๋นซีฮ่องเต้
*มาร์โค โปโล
* นายขนมต้ม
* พระอุบาลี
* มหากาพย์กู้แผ่นดิน เล่ม 1 องค์ดำแห่งหงสาวดี
* มหากาพย์กู้แผ่นดิน เล่ม 2 จิ้งจอก พยัคฆา พญาราชสีห์ 
* มหากาพย์กู้แผ่นดิน เล่ม 3 อิสรภาพสู่แผ่นดิน 
* มหากาพย์กู้แผ่นดิน เล่ม 4 แสงดาบปราบศัตรูพ่าย 
* มหากาพย์กู้แผ่นดิน เล่ม 5 มหาสงครามยุทธหัตถี

หมวดหมู่:นักวาดการ์ตูนไทย

### อ้างอิง
รางวัลแกรมมี สาขาบันทึกเสียงแห่งปี

**รางวัลแกรมมี สาขาบันทึกเสียงแห่งปี** () เป็นสาขารางวัลหนึ่งของรางวัลแกรมมี เสนอโดยสถาบันบันทึกเสียงของสหรัฐอเมริกาเพื่อ "ยกย่องความสำเร็จทางศิลปะ ความสามารถทางเทคนิค และความเป็นเลิศโดยรวมในอุตสาหกรรมการบันทึกเสียง โดยไม่คำนึงถึงยอดขายหรืออันดับชาร์ต" เริ่มมอบมาตั้งแต่งานประกาศผลรางวัล ครั้งที่ 1 ในปี ค.ศ. 1959

รางวัลแกรมมี สาขาบันทึกเสียงแห่งปีเป็นหนึ่งในสี่รางวัลใหญ่ของงาน "สนามทั่วไป" (ร่วมกับรางวัลอัลบั้มแห่งปี, รางวัลเพลงแห่งปี และรางวัลศิลปินหน้าใหม่ยอดเยี่ยม)

ตามคู่มือคำอธิบายรางวัลแกรมมีประจำปี ครั้งที่ 54 รางวัลนี้นำเสนอ:

นักเรียบเรียงเสียงประสาน นักแต่งเพลง นักดนตรี และนักร้องพื้นหลังของงานบันทึกเสียงที่ชนะสามารถยื่นขอใบรับรองผู้ชนะเลิศได้ นักแต่งเพลงสามารถยื่นขอใบรับรองได้หากเป็นเพลงใหม่เท่านั้น

นับตั้งแต่งานประกาศรางวัลแกรมมีประจำปี ครั้งที่ 55 ในปี ค.ศ. 2013 วิศวกรผู้เชี่ยวชาญได้รับการพิจารณาให้เป็นผู้เสนอชื่อและรับรางวัลในหมวดนี้

ทั้งนี้ บ่อยครั้งที่มีการสับสนกันระหว่างรางวัลบันทึกเสียงแห่งปี และรางวัลเพลงแห่งปี โดยทั้งสองรางวัลนั้นเป็นรางวัลสำหรับซิงเกิล หรือเพลงจากอัลบั้มเหมือนกัน ต่างกันตรงที่รางวัลบันทึกเสียงแห่งปีนั้นจะมอบให้กับศิลปินและทีมโปรดิวเซอร์ ในขณะที่รางวัลเพลงแห่งปีจะมอบให้กับผู้เขียนเพลง โดยมีคำอธิบาย ดังนี้

* รางวัลบันทึกเสียงแห่งปี เป็นรางวัลสำหรับซิงเกิล หรือเพลงเดียวจากอัลบั้ม รางวัลนี้มอบให้เป็นของศิลปินที่แสดง โปรดิวเซอร์ วิศวกรบันทึกเสียง และ/หรือมิกเซอร์สำหรับเพลงนั้น ในความหมายนี้ "การบันทึก" (record) หมายถึงเพลงที่บันทึกไว้โดยเฉพาะ ไม่ใช่องค์ประกอบการแต่งเพลง หรืออัลบั้มเพลง

* รางวัลเพลงแห่งปีเป็นรางวัลสำหรับซิงเกิล หรืออินดิวิดวลแทร็ก แต่ผู้ที่ได้รับรางวัลนี้คือนักแต่งเพลงที่แต่งเนื้อร้อง และ/หรือทำนองให้กับเพลงจริง ๆ ในความหมายนี้ "เพลง" (Song) หมายถึงเพลงที่แต่งขึ้น ไม่ใช่การบันทึกเสียง

* รางวัลอัลบั้มแห่งปีสำหรับทั้งเพลงอัลบั้ม และมอบรางวัลให้กับศิลปิน นักแต่งเพลง โปรดิวเซอร์ วิศวกรบันทึกเสียง และวิศวกรมาสเตอริงสำหรับอัลบั้มนั้น ในความหมายนี้ "อัลบั้ม" (album) หมายถึงชุดเพลงที่บันทึกไว้ (แผ่นเสียงหลายแทร็ก ซีดี หรือแพ็กเกจดาวน์โหลด) ไม่ใช่เพลงแต่ละเพลงหรือการแต่งเพลง

## รายชื่อเพลงที่ได้รับรางวัลและถูกเสนอชื่อเข้าชิง
### 1950s

### 1960s

### 1970s

### 1980s

### 1990s

### 2000s

### 2010s

### 2020s

 แต่ละปีจะเชื่อมโยงกับบทความเกี่ยวกับรางวัลแกรมมีที่จัดขึ้นในปีนั้น

## ดูเพิ่ม
* รางวัลแกรมมี

## อ้างอิง

หมวดหมู่:รางวัลแกรมมี
ขนมอาซูรอ

thumb|Aşure ของชาวตุรกี
thumb|Aşure ของชาวตุรกี
**ขนมอาซูรอ**หรือ**ขนมบูโบร์ซูรอ** (ภาษาตุรกี:Aşure) เป็นขนมที่ชาวไทยมุสลิมทำขึ้นในวันที่ 10 เดือนมุฮัรรอม ซึ่งเป็นเดือนแรกของปฏิทินอาหรับ ขนมชนิดนี้เป็นขนมที่ได้จากการนำอาหารหลายอย่างมารวมกันแล้วกวนให้เป็นเนื้อเดียวกันคล้ายขนมเปียกปูน ประเพณีการกวนขนมอาซูรอเริ่มจากเจ้าภาพประกาศเชิญชวนชาวบ้านว่าจะมีการกวนขนม เมื่อถึงวันนัดหมาย ชาวบ้านจะนำเครื่องปรุงขนมมารวมกันและช่วยกันกวน เมื่อเสร็จแล้วจะกล่าวขอพรพระเจ้า แล้วจึงแบ่งขนมไปกินกัน เครื่องปรุงขนมที่ใช้ได้แก่ เครื่องแกง ข้าวสาร น้ำตาล กะทิ และของที่กินได้อื่นๆ เช่น มัน กล้วย ผลไม้ เนื้อสัตว์ ไข่

เทศกาลดังกล่าวนี้เป็นเทศกาลอาชูรออ์ของชาวชีอะหฺที่ไว้อาลัยต่อการเสียชีวิตของอิหม่ามฮุเซน ชาวตุรกีเรียกขนมที่ทำในเทศกาลนี้ว่า Aşure หรือพุดดิ้งของโนอาห์ ซึ่งจะประกอบด้วยธัญพืช ผลไม้และถั่ว ซึ่งเชื่อกันว่าเป็นขนมที่ครอบครัวของโนอาห์ทำขึ้นเพื่อเฉลิมฉลองการที่พวกเขามาถึงภูเขาอารารัต ซึ่งอยู่ทางตะวันออกเฉียงเหนือของตุรกี ชาวตุรกีทำขนมนี้ในวันอาชูรออ์ เพื่อระลึกถึงการสิ้นสุดของสงครามที่คัรบาลา สูตรการทำขนมนี้ต่างกันไปในแต่ละท้องถิ่น

## อ้างอิง
* สารานุกรมวัฒนธรรมภาคใต้. กทม. สถาบันทักษิณคดีศึกษา. 2523
## แหล่งข้อมูลอื่น
* Annual Noah's Pudding Day  

## ดูเพิ่ม

* วันอาชูรออ์


หมวดหมู่:อาหารอบ
หมวดหมู่:อาหารนึ่ง
ข้าวโป่ง

thumb|ข้าวโป่ง
**ข้าวโป่ง** เป็นขนมพื้นบ้านภาคอีสาน นิยมในฤดูหนาวหลังจากเกี่ยวข้าวแล้ว การทำเริ่มจากนำข้าวเหนียวที่นึ่งสุกแล้วไปตำด้วยครกมอง เมื่อละเอียดแล้วจะเอาใบตดหมูตดหมาหรือย่านพาโหมขยี้กับน้ำแล้วสลัดใส่ครก เพื่อให้ข้าวเหนียวจับตัวกันดี นำน้ำอ้อยโขลกแล้วตำผสมลงในครกจนเหนียวได้ที่ นำน้ำมันหมูทามือแล้วปั้นข้าวเหนียวเป็นก้อนผสมกับไข่แดง กดก้อนข้าวเหนียวที่ปั้นให้เป็นแผ่นบาง ๆ แล้ววางบนใบตองที่ทาน้ำมันหมูแล้ว ตากแดดให้แห้ง เมื่อจะรับประทานจึงเอามาปิ้งให้สุก

ทางภาคเหนือมีขนมชนิดนี้เช่นกันแต่เรียก **ข้าวปอง** หรือ **ข้าวควบ**

## อ้างอิง
* ยูร กมลเสรีรัตน์. ขนมอีวสาน... เมื่อวันวาร. วัฒนธรรมไทย. 36 (4): 42-43, มกราคม 2542

หมวดหมู่:ขนมไทย
หมวดหมู่:อาหารไทยภาคเหนือ
หมวดหมู่:อาหารอีสาน
เทียนอบ

**เทียนอบ** เป็นอุปกรณ์ที่ใช้อบขนมไทยให้มีกลิ่นหอม ในสมัยก่อนใช้ขี้ผึ้งแท้ โรยกำยานแล้วเคล้าขี้ผึ้งกับกำยานให้เข้ากัน นำไปตากแดดแล้วนำเทียนมาแผ่เป็นแผ่น วางไส้ตรงกลาง จากนั้นจึงขดตัวเทียนเป็นรูปคล้ายกิ้งกือ ในปัจจุบัน ส่วนใหญ่จะผสมขี้ผึ้งเทียนหรือพาราฟิน เพื่อให้เทียนอยู่ตัวง่าย รูปร่างเป็นโค้งงอ ดัดปลายเข้าหากัน บางแห่งเพิ่มเครื่องหอมเข้าไปในตัวเทียน เช่น ผิวมะกรูดหั่นฝอย น้ำตาลทรายแดง เปลือกชะลูดบด พิมเสน น้ำมันจันทน์

## อ้างอิง
* มณทิพย์ สิทธิพิพัฒน์. หอมกลิ่นเทียนอบ เอกลักษณ์ขนมไทย. ครัว. 4(41):78-79, พฤศจิกายน 2540
หมวดหมู่:อุปกรณ์ทำขนม
ขนมกรอก

**ขนมกรอก** เป็นขนมพื้นบ้านของภาคใต้ ทำจากแป้งข้าวเจ้า มีทั้งไส้หวานและไส้คาว การทำขนมนี้เริ่มจากผสมแป้ง ไข่ กะทิ เข้าด้วยกัน ละเลงบนกระทะเป็นแผ่นบาง ๆ พอสุกตักขึ้น ใส่ไส้ ห่อเป็นรูปสี่เหลี่ยมผืนผ้า ไส้หวานประกอบด้วย มะพร้าวกวนกับน้ำตาลคล้ายหน้ากระฉีก ส่วนไส้เค็ม ทำจากกุ้งผัดกับเต้าหู้ รสหวานเค็ม ต้องกินกับผักและน้ำจิ้ม

## อ้างอิง
* สารานุกรมวัฒนธรรมภาคใต้. กทม. สถาบันทักษิณคดีศึกษา. 2523


หมวดหมู่:อาหารไทยภาคใต้
ฆานม

**ฆานม** เป็นขนมพื้นบ้านของชาวไทยมุสลิมนิยมใช้ในพิธีเข้าสุหนัต ขึ้นบ้านใหม่ แต่งงาน หรือนำเรือใหม่ลงน้ำ ประกอบด้วย ข้าวเจ้า ข้าวเหนียว ขิง หอม ขมิ้น กะทิ ไข่ไก่ บดผสมกันจนละเอียด ผสมกับน้ำพอควรแล้วเอาไปทอด รูปร่างคล้ายขนมฝักบัวของภาคกลาง รับประทานกับน้ำตาลเหลว

## อ้างอิง

* ส. พลายน้อย. กระยานิยาย. กทม. มติชน. 2541

หมวดหมู่:ขนมไทย
สถานีตลาดบางใหญ่

**สถานีตลาดบางใหญ่** (; รหัส: PP02) เป็นสถานีรถไฟลอยฟ้าในเส้นทางรถไฟฟ้ามหานคร สายฉลองรัชธรรม ที่ถนนกาญจนาภิเษก อำเภอบางใหญ่ จังหวัดนนทบุรี ตั้งอยู่บริเวณใกล้แหล่งชุมชน อสังหาริมทรัพย์ และพื้นที่เศรษฐกิจย่านบางใหญ่

## ที่ตั้ง
สถานีตลาดบางใหญ่ตั้งอยู่เหนือถนนกาญจนาภิเษก ในท้องที่หมู่ที่ 6 บ้านคลองพุทรา ตำบลเสาธงหิน อำเภอบางใหญ่ จังหวัดนนทบุรี มีทางเดินเชื่อมศูนย์การค้าเซ็นทรัล เวสต์เกต และห้างสรรพสินค้าบิ๊กซี เอ็กซ์ตร้า บางใหญ่

## รายละเอียด
### สีสัญลักษณ์
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

### รูปแบบ
เป็นแบบชานชาลาเกาะกลาง ขนาดมาตรฐาน ประกอบด้วยชั้นขายบัตรโดยสารและชั้นชานชาลา

### ทางเข้า–ออก
* **1** ถนนกาญจนาภิเษก, ซอยหมู่บ้านบางใหญ่ซิตี้เซ็นเตอร์
* **2** ถนนกาญจนาภิเษก, ซอยเลียบคลองบางแพรก, บิ๊กซี เอ็กซ์ตร้า บางใหญ่
* **3** ถนนกาญจนาภิเษก, ซอยหมู่บ้านรัตนาธิเบศร์, ศูนย์การค้าเดอะสแควร์ บางใหญ่
* **4** ถนนกาญจนาภิเษก, โรงพยาบาลเกษมราษฎร์ อินเตอร์เนชั่นแนล รัตนาธิเบศร์, บิ๊กซี ซูเปอร์เซ็นเตอร์ รัตนาธิเบศร์, โฮมโปร บางใหญ่
* **5** ถนนกาญจนาภิเษก, ทางแยกต่างระดับบางใหญ่, เซ็นทรัล เวสต์เกต

### แผนผัง

### เวลาให้บริการ

## สถานที่ใกล้เคียง
[thumb|ทางเดินเชื่อมจากสถานีไปยัง[เซ็นทรัล เวสต์เกต]]
* เซ็นทรัล เวสต์เกต
* ตลาดบางใหญ่
* บิ๊กซี Extra บางใหญ่
* อิเกีย บางใหญ่ IKEA Bang Yai
* โรงพยาบาลเกษมราษฎร์ อินเตอร์เนชั่นแนล รัตนาธิเบศร์
* อินเด็กซ์ ลิฟวิ่งมอลล์ บางใหญ่

## รถโดยสารประจำทาง
### ถนนกาญจนาภิเษก
### รถเมล์
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

### รถโดยสารอื่น ๆ
**สองแถว**
* สาย 1003 บางบัวทอง–ไทรน้อย
* สองแถว 6054 ศรีประวัติ–บางใหญ่
* สองแถว 1026 บางกรวย–บางใหญ่ซิตี้
* สองแถว 1024 ตลาดบางบัวทอง–สะพานพระราม 5 
* สองแถว 1136 บางใหญ่–หมู่บ้านพฤกษา 3
* สาย 6266 หมู่บ้านพระปิ่น 3 – หมู่บ้านพฤกษา 69

**รถตู้**
* ต.8 สะพานสมเด็จพระปิ่นเกล้า–อำเภอบางบัวทอง (หมู่บ้านพฤกษา 3)
* ต.37 เดอะมอลล์งามวงศ์วาน–หมู่บ้านบัวทอง 4
* ต.75 ตลาดพงษ์เพชร–หมู่บ้านบัวทอง
* ต.88 อนุสาวรีย์ชัยสมรภูมิ–บางบัวทอง (ทางด่วน) (ข้างโรงพยาบาลเกษมราษฎร์ รัตนาธิเบศร์)
* กรุงเทพฯ–ท่าช้าง

## แหล่งข้อมูลอื่น
* แผนที่จากเว็บไซต์บีอีเอ็ม 

ตลาดบางใหญ่
ตลาดบางใหญ่
หมวดหมู่:สิ่งก่อสร้างตั้งแต่ พ.ศ. 2559
หมวดหมู่:สิ่งก่อสร้างในอำเภอบางใหญ่
หมวดหมู่:ก่อตั้งในประเทศไทยในปี พ.ศ. 2559
ขนมก้อ

**ขนมก้อ** เป็นขนมพื้นบ้านของภาคใต้ ทำจากแป้งข้าวเจ้า ไส้ของขนมนี้ทำจากน้ำตาลโตนด เคี่ยวให้ข้น ผสมถั่วลิสง และแป้งโม่ผัดจนแห้ง ตัวขนมทำจากแป้งกวนกับน้ำตาลตักใส่พิมพ์ครึ่งหนึ่ง แล้วจึงใส่ไส้ขนม แล้วใส่ตัวขนมอีกชั้น กดให้แน่น

ขนมก้ออีกชนิดหนึ่งเรียก **ขนมก้ออ่อน** เป็นการนำแป้งของขนมก้อมานวดกับน้ำเชื่อม แล้วตัดเป็นชิ้น ๆ

## อ้างอิง
* สารานุกรมวัฒนธรรมภาคใต้. กทม. สถาบันทักษิณคดีศึกษา. 2523


หมวดหมู่:อาหารไทยภาคใต้
แป้งข้าวเจ้า

**แป้งข้าวเจ้า** หรือ **แป้งญวน** เป็นแป้งที่ทำมาจากข้าว เป็นแป้งที่ใช้มากที่สุดในการทำขนมไทย ในสมัยก่อนใช้แป้งสดที่โม่จากข้าวสารแช่น้ำค้างคืน นำแป้งที่ได้จากการโม่มาทับน้ำออก ก็จะได้แป้งที่พร้อมนำไปทำขนม ปัจจุบันนิยมใช้แป้งแห้งที่ผลิตจากโรงงาน เนื้อแป้งข้าวเจ้ามีลักษณะสากมือ เป็นผงหยาบกว่าแป้งสาลี มีหลายประเภทตามลักษณะการใช้งาน เช่น แป้งข้าวเจ้าแบบโม่น้ำ, แป้งข้าวเจ้าแบบโม่แห้ง, แป้งข้าวเจ้าแบบโม่ผสม

## อ้างอิง

ข้าวเจ้า
เอล (ร็อคแมน ZX)

เอลเกิดในศต.24XX เช่นเดียวกับ วานท์ ในขณะวันหนึ่งได้ไปเที่ยวกับแม่ที่สวนสนุก**(เขต H)** ได้เกิดการจลาจลอีเร็กกูล่าที่นั้นทำให้เอลต้องเสียแม่ไปเช่นเดียวกับวานต่อจากนั้นแต่ ได้ซิลเวอร์ มาเลี้ยงดูแทน เอลเวลาทำงานกับวานมักจะชอบแหย่เล่นเป็นประจำ จนในวันหนึ่งผ่านไป 10 ปี ที่เขต A ซีเวอร์กำลังส่งของพัสดุไปให้กลุ่มการ์เดียนเอลได้แต่มองที่ตึกรูปดอกบัวที่ชื่อว่า Slither Inc.Serpent Company in the original และซีเวอร์ก็มาตามไปที่ รถ(รถจักรยานยนต์ในอนาคต) แต่ทว่าทั้งคู่ก็ถูกพวกอีเร็กกูล่าไล่ตามจนเอลตกลงไปในเหวพร้อมกับ ... และพอฟื้นตัวได้ก็เจอกับเพรรี่  เธอคือหัวหน้าการ์เดียนคนใหม่ ท่าทางเธอจะสนใจในตัวเอลมากเป็นอย่างยิ่ง แต่แล้วก็ถูกอีเร็กกูล่าไล่ตามมาอีกตัวได้ทำรายพวกการ์เดียนจนเอลต้องเขาไปสู้และได้รวมร่างกับ Model X เป็นร็อคแมน Model X ได้ต่อสู้กับอีเร็กกูล่าตัวนั้นแล้วได้ความดีความชอบจากการ์เดียนจนได้อยู่ในหน่วยงานการ์เดียนตั้งแต่นั้นมา แต่พออยู่ที่การ์เดียนทุกคนที่การ์เดียนมักจะชมว่าเอลว่า**"น่ารักจัง"**เธอมักจะมีกำลังใจในการทำงานตลอดในเวลาที่เธอเหงา วานท์ มักจะพูดคุยด้วยกันเสมอ...

## Rock On List

*ร็อคแมน Model X
*ร็อคแมน Model Zx

เฉพาะในภาค ZX
*ร็อคแมน Model Hx
*ร็อคแมน Model Lx
*ร็อคแมน Model Fx
*ร็อคแมน Model Px

## แหล่งข้อมูลต่างๆ

หมวดหมู่:ร็อคแมน ZX
หมวดหมู่:ตัวละครในเกมชุดร็อคแมน
หมวดหมู่:ตัวละครจากเกมชุดร็อคแมน
สถานีบางพลู

**สถานีบางพลู** (; รหัส: PP04) เป็นสถานีรถไฟฟ้าลอยฟ้าในเส้นทางสายรถไฟฟ้ามหานคร สายฉลองรัชธรรม ตั้งอยู่เหนือทางแยกบางพลู (จุดตัดระหว่างถนนรัตนาธิเบศร์กับถนนบางกรวย-ไทรน้อย) ในเขตอำเภอบางบัวทอง จังหวัดนนทบุรี

## ที่ตั้ง
สถานีบางพลูยกระดับเหนือสะพานข้ามทางแยกบางพลูตามแถวถนนรัตนาธิเบศร์ ในพื้นที่หมู่ที่ 1 บ้านคลองบางไผ่, หมู่ที่ 6 บ้านคลองบางพลู และหมู่ที่ 7 บ้านริมคลองแม่น้ำอ้อม ตำบลบางรักใหญ่ อำเภอบางบัวทอง จังหวัดนนทบุรี

## รายละเอียด
### สีสัญลักษณ์
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าเป็นสถานีในเส้นทางรถไฟฟ้าสายสีม่วง

### รูปแบบ
เป็นแบบชานชาลาเกาะกลาง ขนาดมาตรฐาน ประกอบด้วยชั้นขายบัตรโดยสารและชั้นชานชาลา

### ทางเข้า–ออก
* **1** ศูนย์การศึกษาพิเศษประจำจังหวัดนนทบุรี, ถนนบางกรวย-ไทรน้อย, ทางแยกบางพลู, วัดบรมราชากาญจนาภิเษกอนุสรณ์ ป้ายรถโดยสารประจำทางมุ่งหน้าไปท่าอิฐ
* **2** หมู่บ้านภัสสร, ตลาดบางบัวทอง
* **3** หมู่บ้านราชพฤกษ์
* **4** ซอยวัดบางแพรก

### แผนผัง

### เวลาให้บริการ

## สถานที่ใกล้เคียง
* ทางแยกบางพลู
* ศูนย์การศึกษาพิเศษประจำจังหวัดนนทบุรี 
* วัดบางไผ่ พระอารามหลวง
* วัดโมลี

## รถโดยสารประจำทาง
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

***ถนนรัตนาธิเบศร์** สาย 127 134 337
***ถนนบางกรวย-ไทรน้อย**  สาย 1003 ท่าน้ำนนทบุรี–บางบัวทอง, สาย 1024 บางบัวทอง–นครอินทร์, สาย 364 บางบัวทอง–ลาดบัวหลวง, สาย 370 บางบัวทอง–ปทุมธานี

## อ้างอิง

## แหล่งข้อมูลอื่น
* แผนที่จากเว็บไซต์บีอีเอ็ม

บางพลู
บางพลู
หมวดหมู่:สิ่งก่อสร้างตั้งแต่ พ.ศ. 2559
หมวดหมู่:สิ่งก่อสร้างในอำเภอบางบัวทอง
เกรย์ (ร็อคแมน ZX)

**เกรย์** (グレイ, Grey ชื่อมาจากสีแปลว่า "สีเทา") เรพลิลอยด์ปริศนาซึ่งเกิดจากการสร้างของ มาสเตอร์ อัลเบอร์
เพื่อหวังไว้ว่าจะเป็นตัวแทนของเขาแต่เกิดการผิดพลาดอย่างใหญ่หลวงเพราะไม่อาจทราบได้ทางฮันเตอร์ได้แอบเขาไปในแล็บของ มาสเตอร์ อัลเบอร์ เพื่อสืบหาเบาะแสของอิเรกูลาร์ พบเกรย์ที่อยู่ในแคปซูล พร้อมกับอีกด้านหนึ่ง พวกอีเร็กกูล่า ก็มาด้วยทั้ง 2 ฝ่ายต่อสู้กันแต่ทั้ง 2 ฝ่ายก็แพ้กันหมด แล้วแคปซูลของเกย์ก็แตกจนเกรย์ตื่นขึ้นมา แล้ว แพนโดร่า จะมาทำลายเกรย์เนื่องจากเกรย์ไร้ความทรงจำและไม่อาจต่อสู้กับเธอได้ก็เลยขว้าปืนของฮันเตอร์และหนีไปจนไปสุดทางเจอกับหุ่น Dogu the Giant ทำร้ายเกรย์ จนเกรย์ทำลายโดยยิงใส่ตาและก็โดนสะพานจนพัดตกลงไปแต่ฮันเตอร์ได้ช่วยเอาไว้ ต่อมาก็ได้อยู่ในฮันเตอร์ (**[[อีเร็กกูล่าฮันเตอร์ ศต.24XX]]**) และได้งานมาอย่างหนึ่งคือขนส่งสินค้าในขณะเดินทาง Billy หนึ่งในอีเร็กกูล่าฮันเตอร์ได้เล่าเรื่องที่พวกเขาเก็บของใน**โกดัง**มาได้ 1 อย่าง ตอนนั้น เกรย์ ได้ยินเสียงอะไรบางอย่างขึ้นหัว แต่แล้วพวกอีเร็กกูล่าก็บุกรถไฟขนส่ง หลังจากที่ Billy ได้ไปหน้ารถไฟ โพเมเต้ กับ แพนโดร่า ก็ปรากฏตัวออกมาหมายจะเอาของในโกดังรวมทั้งฆ่าเกรย์ไปพร้อมกับ แต่โพเมเต้ เฉียวไปโดนโกดังเข้า จนเกรย์เห็น Model A กำลังเรียกหาอยู่ให้รวมร่างกับ Model A จนกลายเป็น ร็อคแมน Model A รู้ร่างคลาย**[[แอ็กเซล]]**ความสามารถเหนือกว่า เรฟริลอย ตัวอื่นๆ จนโพเมเต้ ไม่กล้าทำท่าตกใจแต่เสแส่งเอาการจนสุดท้ายต้องหนีไปทั้งคู่ และเกรย์กำจัดหัวหน้าด่านที่รถไฟขนนามว่า Buckfire ส่งสำเร็จและได้ DNA มาแปลงร่างใช้ในการต่อสู่อย่างสบาย คนที่เกรย์เจอก็คือ**[[เอล (Aile)|เอล]]**มักจะขี้อายเวลาที่เอลถามเพราะเธอสนใจในตัวเกรย์ที่สุดเนื่องจากเขารู้เรื่องของ Model V และพวก เฮเลอัส เพราะเธอกำลังตามหา Model ที่ถูกขโมยไปอยู่... หมายเลขเรพริรอยด์ของเกรย์ คือ DAN-003 เป็นเรพริรอยด์ที่ถูกสร้างต่อจากโพเมเต้กับแพนโดร่าและ DAN-000

## Rock On List

* ร็อคแมน Model A

## แหล่งข้อมูลอื่นๆ
 

หมวดหมู่:ร็อคแมน ZX
หมวดหมู่:ตัวละครจากเกมชุดร็อคแมน
วัฒนธรรมดงเซิน

thumb|right|350px|กลองมโหระทึก เป็นวัตถุทางวัฒนธรรมที่สำคัญของวัฒนธรรมดงเซิน

**วัฒนธรรมดงเซิน** เป็นวัฒนธรรมในยุคสำริด มีศูนย์กลางอยู่ในบริเวณที่ราบลุ่มแม่น้ำแดงทางตอนเหนือของประเทศเวียดนาม วัฒนธรรมดงเซินเป็นวัฒนธรรมที่มีอิทธิพลต่อวัฒนธรรมอื่น ๆ ในเอเชียตะวันออกเฉียงใต้ ทั้งในคาบสมุทรและในหมู่เกาะต่าง ๆ

ผู้คนในวัฒนธรรมดงเซินมีความสามารถในการปลูกข้าว เลี้ยงสัตว์ การประมง และการล่องเรือ วัตถุทางวัฒนธรรมที่สำคัญของวัฒนธรรมนี้คือกลองมโหระทึก ซึ่งเป็นกลองที่ใช้ในพิธีกรรมและพบได้ทั่วไปในเอเชียตะวันออกเฉียงใต้

วัฒนธรรมดงเซินมีความเกี่ยวข้องกับวัฒนธรรมของผู้คนที่พูดตระกูลภาษาย่อยทิเบต-พม่า วัฒนธรรมของชาวไทในยูนนาน วัฒธรรมของผู้คนที่พูดภาษากลุ่มมอญ-เขมร และวัฒนธรรมในบริเวณทุ่งไหหินในประเทศลาว มีการค้นพบหลักฐานทางโบราณคดีที่ใกล้เคียงกับวัตถุของวัฒนธรรมดงเซินในประเทศกัมพูชาบริเวณริมแม่น้ำโขง ซึ่งมีอายุในช่วงประมาณ 4,000 ปีก่อนคริสตกาล อิทธิพลของวัฒนธรรมดงเซินสามารถพบเห็นได้ทั่วไปในเอเชียตะวันออกเฉียงใต้ อาทิเช่น กลองโมโกในประเทศอินโดนีเซีย ไปจนถึงลวดลายของกริช

ทางใต้ของสถานที่ที่พบวัฒนธรรมดงเซิน ยังพบวัฒนธรรม 
ซา หิ่น (Sa Huỳnh) ซึ่งเป็นวัฒนธรรมแรกเริ่มของชาวจาม

## จุดกำเนิด
ทฤษฎีที่มีพื้นฐานอยู่บนแนวความคิดที่ว่าการถลุงสำริดในเอเชียตะวันออกมีต้นกำเนิดในทางตอนเหนือของประเทศจีนนั้น ได้ถูกลบล้างจากการค้นพบทางโบราณคดีในภาคอีสานของประเทศไทยในช่วงทศวรรษที่ 1970 ศาสตราจารย์ Clark D. Neher แห่งมหาวิทยาลัยนอร์ทเทิร์นอิลลินอยส์กล่าวไว้ว่า "การถลุงสำริดมีจุดกำเนิดอยู่ในเอเชียตะวันออกเฉียงใต้ และต่อมาจึงชาวจีนจึงได้รับเทคโนโลยีนี้ไป ไม่ใช่อย่างที่นักวิชาการชาวจีนอ้างไว้ในทางกลับกัน"

คำอธิบายดังกล่าวได้รับการสนับสนุนจากผลงานของนักโบราณคดีชาวเวียดนาม ซึ่งได้ค้นพบว่ากลองมโหระทึกที่เก่าแก่ที่สุดมีความเกี่ยวข้องทางด้านรูปร่างและลวดลายกับเครื่องปั้นดินเผาของวัฒนธรรม Phung Nguyen นักวิชาการยังไม่สามารถสรุปได้ว่ากลองมโหระทึกมีไว้ใช้ทำอะไร ระหว่างพิธีกรรมทางศาสนาหรือเหตุผลอื่น ๆ ลวดลายแกะสลักต่าง ๆ ที่พบบนกลองนั้นทำให้พิจารณาได้ว่ากลองมโหระทึกเป็นกลองที่ใช้เป็นเหมือนปฏิทินบอกฤดูกาล(?) ข้อสนใจอีกประการหนึ่งก็คือ ในลวดลายที่สลักอยู่บนกลองนั้น มีรูปม้วนกระดาษอยู่ด้วย ซึ่งอาจจะบ่งชี้ได้ว่ากลุ่มคนที่เป็นเจ้าของวัฒนธรรมดงเซินเป็นชนกลุ่มแรกที่รู้จักวิธีการผลิตกระดาษ แต่อย่างไรก็ตาม สิ่งเหล่านี้ยังเป็นเพียงทฤษฎีที่นำเสนอโดยนักวิชาการชาวเวียดนามเท่านั้น

### การแพร่กระจายของวัฒนธรรมดงเซิน
การค้นพบกลองขนาดใหญ่ที่แกะสลักอย่างประณีตในเอเชียตะวันออกเฉียงใต้เมื่อช่วงปลายศตวรรษที่ 17 นั้น ได้กระตุ้นความสนใจของนักวิชาการชาวตะวันตกเกี่ยวกับพื้นที่นี้ในฐานะที่มีวัฒนธรรมแรก ๆ ทำรู้จักการใช้สำริด กลองมโหระทึกที่พบนั้นมีขนาดหลากหลายแตกต่างกันไป ตั้งแต่เส้นผ่าศูนย์กลางไม่กี่นิ้วจนไปถึงหกฟุต โดยที่กลองดังกล่าวนั้นเป็นผลผลิตของวัฒนธรรมดงเซินที่พบได้ทั่ว ๆ ไป ทั้งในเวียดนามเอง และทางตอนใต้ของจีน เอเชียตะวันออกเฉียงใต้บนคาบสมุทร รวมทั้งในสุมาตรา ชวา บาหลี และอีเรียน จายา

หมวดหมู่:ประวัติศาสตร์เวียดนาม
หมวดหมู่:เวียดนามโบราณ
หมวดหมู่:ประเทศไทยยุคก่อนประวัติศาสตร์
แอช (ร็อคแมน ZX)

Ashe (アッシュ, Asshu) เป็นคนในฮันเตอร์(อีเร็กกูล่าฮันเตอร์ ศต.24XX) และเป็น 1 ใน 2 ที่สามารถใช่ Model A ได้เช่นเดียวกับเกรย์แต่เธอมีอาวุธประจำกายอยู่นั้นก็คือ Blaster pistol ทำให้บัสเตอร์ของ Model A เป็น A-Laser ภาคของเธอเจอกับ วาน เธอมักจะสนใจในตัว วาน มากที่เขารู้เรื่องเกี่ยวกับ Model V และพวก เฮเลอัส ซึ่งวานกำลังตามหา Model ที่ถูกขโมยไปอยู่ก็เลยรวมมือกับตั้งแต่นั้นมา...

จนสุดท้ายหลังจากเอาชนะอัลเบอร์ได้ก็ได้แยกทางกับ วาน เธอได้ผจญภัยไปในที่ต่างๆ กับ Model A คู่หูคู่ใจ...

## ความลับของอาเซ่กับอัลเบอร์
* ในเรื่องที่อัลเบอร์เล่าในด่านสุดท้าย อัลเบอร์บอกว่าเธอคือลูกสาว(ใช้หรือเปล่า)ของเขา อัลเบอร์ได้หายหน้าหายตาไป ตั้งแต่เธอออกมาลืมตาดูโลก และพอรู้ว่าอาเซ่มาปรากฏตัวโดยที่ไม่รู้ตัว แทนที่อัลเบอร์จะดีใจ กลับมีท่าที่จะ**ฆ่าเธอได้ลงคอ** โดยที่**ท้าสู้**พร้อมกับ **ต่อสู้กันเอง** จนในที่สุดความเป็นพ่อลูกพระเจ้าแห่งร็อคแมนก็ไม่มีอีกแล้ว เธอได้ขอหย่าการเป็นพ่อลูกกันก่อนที่อัลเบอร์จะตายไปว่า "เธอไม่ใช้พระเจ้า...และไม่ใช้พ่อของฉัน...นายมันก็แค่คนบ้าเท่านั้น"...

## Rock On List

*ร็อคแมน Model A

## แหล่งข้อมูลอื่นๆ
 

หมวดหมู่:ร็อคแมน ZX
หมวดหมู่:ตัวละครจากเกมชุดร็อคแมน
ซิลเวอร์

ซิลเวอร์ (ジルウェ, Jiruwe ภาษาอังกฤษเรียกว่า **Giro**)ซิลเวอร์เป็นเรฟลิรอยที่มีหน้าที่ขนส่งสินค้าโดย "ซิลเวอร์เอ็กซ์เพรส"(ภาษาอังกฤษ Girouette Express ) เมื่อไม่นานมานี้ได้รับเลื้ยง วาน และ เอล โดยไม่มีปัญหาอะไรโดยเฉพาะตอนเกิดจลาจลก็ต้องแปลงร่างเป็น Rockman Model Z ซึ่งจะมีท่าทางลึกลับมากกว่าร็อคแมนตัวอื่นๆ จนในที่สุด 10 ปีต่อมาหลังจากแยกตัวกับ **วาน**/**เอล** ก็ไปปราบอีเร็กกูล่าที่**เขต B**และก็เปิดเผยว่าเขาคือซิลเวอร์ที่ช่วย วาน/เอล ไว้  แต่ทว่าที่**เขต D**มีอีเร็กกูล่า 2 ตัวก่อจลาจลขึ้นนั้นก็คือเซมปัลกับโพเมเต้และแพนโดร่าได้ไปก่อจลาจล จนซิลเวอร์ไปดูแล้วเกิดโดนทำรายและโดนสะกดจิตก็เลยให้วาน และ เอลโจมตีใส่เขาแต่ยังไม่หายจากการโดนสะกดก็เลยโดนฟ้าผ่าของ**เซมปัล**ก็เลยบาดเจ็บสาหัสมากจนสุดท้ายต้องยก Model Z ให้วาน/เอลไป และกลายเป็น ไซเบอร์-เอลฟ์ ในที่สุด...

## Rock On List

*ร็อคแมน Model Z

หมวดหมู่:ร็อคแมน ZX
หมวดหมู่:ตัวละครในเกมชุดร็อคแมน
เทียทีส

เทียทีส (Thetis ในภาษาอังกฤษ) ผู้ครอบครอง Live Metal Model L แห่งสายน้ำ เป็นหนุ่มน้อยอายุราวๆ 14-15 ปี ที่ชื่นชอบการว่ายน้ำมาก ซึ่งมันก็เป็นเหตุผลของเขาที่ว่าทำไมเขาถึงต้องการจะชนะเกมส์แห่งชะตากรรม นี้ เนื่องจากสงครามและน้ำมือของมนุษย์ที่ทำให้ทะเลและสัตว์ใต้ทะเลที่เขารัก นั้นต้องสกปรก เขาจึงตัดสินใจที่จะเป็นผู้ชนะในเกมส์ เพื่อที่จะกวาดล้างมนุษย์นั่นเอง

## ความสามารถของModel
ร็อคแมน Model L เป็นร็อคแมนที่ Rock On มาจาก Model L โดยเทียทีส ใช้ Halberd เป็นอาวุธหลัก รูปแบบการต่อสู้ใกล้เคียงกับร็อคแมน Model Lx แต่ความสามารถในการเคลื่อนที่ในน้ำด้อยกว่า มีคุณสมบัติประจำตัวเป็น น้ำแข็ง ความสามารถพิเศษในจอ Touch Screen คือ สามารถระบุตำแหน่งของไอเท่มต่างๆ ที่อยู่ใกล้ตัวได้เหมือนกับ ร็อคแมน Model Lx ถ้าเล่นเป็นอาเช่ เขาจะใช้ท่า Ice Sticker แทนท่า Freezing Dragon

## Rock On List

*ร็อคแมน Model L

หมวดหมู่:ร็อคแมน ZX
หมวดหมู่:ตัวละครในเกมชุดร็อคแมน
ซิกนัส

ชิกนัส (Siarnaq ในภาษาอังกฤษ) ผู้ครอบครอง Live Metal Model P แห่งความมืด เป็นหนุ่มนินจาที่ไร้ความรู้สึก เนื่องจากเคยถูกพวกพ้องหักหลัง เป็นนินจาที่ค่อนข้างลึกลับที่ร็อคแมนคนอื่นๆไม่ค่อยจะรู้ความเป็นมาของเขาเท่าไหร่นัก

## ความสามารถของModel

ร็อคแมน Model P เป็นร็อคแมนที่ Rock On มาจาก Model P โดยชิกนัส ใช้ Kunai เป็นอาวุธหลัก รูปแบบการต่อสู้ใกล้เคียงกับร็อคแมน Model Px ถ้าเล่นเป็นอาเช่ เขาจะด้อยกว่าร็อคแมน Model Pxในด้านการชาร์จโจมตี ถ้าเล่นเป็นเกรย์ เขาจะด้อยกว่าร็อคแมน Model Pxในด้านการกางบาเรีย ไม่มีคุณสมบัติประจำตัว ความสามารถพิเศษในจอ Touch Screen คือ สามารถระบุตำแหน่งของศัตรูที่อยู่ใกล้ตัวและระบุทางเดินในความืดได้เหมือนกับ ร็อคแมน Model Px ถ้าเล่นเป็นอาเช่ เขาจะใช้ท่า Mandala Star แทนท่า Cross Star

## Rock On List

*ร็อคแมน Model P

หมวดหมู่:ร็อคแมน ZX
หมวดหมู่:ตัวละครในเกมชุดร็อคแมน
ดีเซลน้อย ช.ธนะสุกาญจน์

**ดีเซลน้อย ช.ธนะสุกาญจน์** อดีตยอดนักมวยไทย เจ้าของฉายา **ขุนเข่าเสาโทรเลข** มีชื่อจริงว่า **ชรินทร์ สอนดี** มีชื่อเล่นว่า **ต้อย** เกิดเมื่อวันที่ 27 ธันวาคม พ.ศ. 2504 ที่อำเภอนครหลวง จังหวัดพระนครศรีอยุธยา ดีเซลน้อยเป็นนักมวยรูปร่างสูงโปร่ง มีช่วงชกยาวทั้งแขนและขา และมีอาวุธอันตรายคือเข่า จนได้รับฉายาว่า *ขุนเข่าเสาโทรเลข* หรือ *ขุนเข่าทะลายฟ้า* จากสื่อมวลชน โดยมีชื่อเสียงระหว่างปี พ.ศ. 2520-2528

## ประวัติ
ดีเซลน้อยสำเร็จการศึกษาชั้นประถมศึกษาที่ปี 4 จากโรงเรียนวัดลาดปลาเค้า ดีเซลน้อยเริ่มหัดมวยเมื่ออายุ 12 ปี ต่อมาเมื่อพี่ชายอพยพไปอยู่ที่ ศรีราชา จ.ชลบุรี ดีเซลน้อยได้ตามไปด้วย และได้สมัครเข้ามาอยู่ค่ายมวย ส.วรกุลชัย ของบุญเลิศ ศรีวรกุล และใช้ชื่อว่า ดีเซลน้อย ช.ธนสุกาญจน์ ตั้งแต่ครั้งนั้น

ดีเซลน้อยตระเวนชกในภาคตะวันออกจนเป็นมวยชื่อดัง จึงได้เข้ามาชกที่เวทีราขดำเนินเมื่อ พ.ศ. 2519 ชนะ ฟ้าน้อย ศักดิ์แสนดี จากนั้นในช่วง พ.ศ. 2520 – 2528 ดีเซลน้อยได้ชกกับนักมวยระดับแนวหน้าของไทยขณะนั้นหลายคน และชกชนะได้หลายคน เช่น ณรงค์น้อย เกียรติบัณฑิต ขาวสด ศิษย์พระพรหม แป้นน้อย สาครพิทักษ์ สามารถ พยัคฆ์อรุณ สกัด เพชรยินดี รักแท้ เมืองสุรินทร์ ผลัดแพ้ชนะกับวิชาญน้อย พรทวี ขาวผ่อง สิทธิชูชัย เผด็จศึก พิษณุราชันย์ เคยครองแชมป์มวยไทยรุ่นรุ่นไลท์เวท เวทีลุมพินี ด้วยการชนะ ขาวผ่อง สิทธิชูชัย หรือ ทวี อัมพรมหา เจ้าของเหรียญเงินมวยสากลสมัครเล่นกีฬาโอลิมปิกครั้งที่ 23 ที่ลอสแอนเจลิสเมื่อ 9 มกราคม พ.ศ. 2525 ครองแชมป์อยู่ 3 ปี จึงสละตำแหน่งเพราะไม่มีผู้ท้าชิง เคยชกขึ้นไปจนถึงรุ่นจูเนียร์เวลเตอร์เวท

นอกจากชกมวยไทยแล้ว ดีเซลน้อยยังเคยชกมวยสากลอาชีพ 2 ครั้ง แต่ไม่ประสบความสำเร็จ ครั้งล่าสุด ชนะคะแนน คทาธร ศรีทุ่งทอง อย่างทุลักทุเล จึงกลับมาชกมวยไทยตามเดิม เคยชกแบบมาเชียลอาร์ต ชนะน็อคนักเทควันโดจากเกาหลีใต้และนักคิกบอกซิ่งจากญี่ปุ่นอย่างง่ายดาย และเคยไปชกกับแชมป์คาราเต้ โจ มอนคาโย่ที่สหรัฐ ก็เป็นฝ่ายชนะน็อกได้อีก

หลังจากชกชนะ สามารถ พยัคฆ์อรุณเมื่อ พ.ศ. 2525 แล้ว ดีเซลน้อยเริ่มหาคู่ชกยาก เพราะปราบนักมวยรุ่นเดียวกันจนหมด กลายเป็นยอดนักมวยไทยที่มีอายุเพียง 24 ปีเท่านั้นจนต้องหยุดชกไประยะหนึ่ง นานๆจึงจะได้ขึ้นชก จนถึง พ.ศ. 2528 หลังจากชนะคะแนน ครองศักดิ์ ณ ธีระวงศ์ เมื่อ 12 พฤศจิกายนแล้ว ดีเซลน้อยก็ต้องแขวนนวมไปโดยปริยายเพราะหาคู่ชกไม่ได้อีกเลย ในปี พ.ศ. 2528 ที่ดีเซลน้อยแขวนนวมไปนั้น สื่อมวลชนได้ยกให้ดีเซลน้อยเป็นยอดนักมวยไทยประจำปี ซึ่งในปี พ.ศ. 2527 เวทีราชดำเนินได้ทำการบรรุจชื่อของดีเซลน้อยลงในทำเนียบหอเกียรติยศของเวทีร่วมกับยอดนักมวยไทยอีก 9 คน เช่น ชูชัย พระขรรค์ชัย, ผล พระประแดง, สุข ปราสาทหินพิมาย, อภิเดช ศิษย์หิรัญ, พุฒ ล้อเหล็ก, ผุดผาดน้อย วรวุฒิ เป็นต้น

หลังจากเลิกชกมวย ดีเซลน้อยได้เดินทางไปชกมวยคิกบ็อกซิ่งที่ประเทศญี่ปุ่น จนมีชื่อเสียงโด่งดังเป็นที่รู้จัก และลงหลักปักฐานทำธุรกิจที่นั่น ก่อนจะกลับมาเมืองไทย

## ผลงาน
### ละครโทรทัศน์

### ละครชุด

### ซิทคอม

### ภาพยนตร์

## อ้างอิง
* สู้เขานักสู้ไทย
* เสือเหลือง. ฉีกซองตอบปัญหามวยโลก. นิตยสารมวยโลก. ปีที่ 29 ฉบับที่ 1413. 5 – 11 ตุลาคม 2554. หน้า 55

## แหล่งข้อมูลอื่น
* คลิปวิดีโอ : ดีเซลน้อย ช.ธนะสุกาญจน์--ขุนเข่าเสาโทรเลข 
* คลิปวิดีโอ : ดีเซลน้อย ช.ธนะสุกาญจน์ กับ นักมวยเกาหลี 

หมวดหมู่:บุคคลจากอำเภอนครหลวง
หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดพระนครศรีอยุธยา
ปราโมทย์ หอยมุกข์

**นายปราโมทย์ หอยมุกข์** เจ้าของค่ายมวย "หนองกี่พาหุยุทธ" และ "ศูนย์กีฬาหนองกี่" ที่อำเภอหนองกี่ จังหวัดบุรีรัมย์

เดิมเคยขึ้นชกมวยไทยมาก่อนในสมัยเรียนระดับมัธยมศึกษา และเล่นกีฬาหลายประเภท เช่น ฟุตบอล และเมื่อศึกษาจบการวิทยาลัยครูได้ประกอบอาชีพเป็นครูเรื่อยมา  พร้อมกับได้เปิดค่ายมวยไทยขึ้นเพราะความชอบส่วนตัวและต้องการสอนเด็กได้รู้จักการเล่นกีฬา

ปัจจุบันได้มีค่ายมวยสาขาที่ต่างประเทศด้วย คือ ที่เมืองเพิร์ธ ประเทศออสเตรเลีย และเมืองแมนเชสเตอร์ ประเทศอังกฤษ

มีนักมวยไทยในสังกัดที่มีชื่อเสียงโด่งดัง คือ นำพล หนองกี่พาหุยุทธ และ นำขบวน หนองกี่พาหุยุทธ และในส่วนมวยสากลสมัครเล่นก็เคยมีนักมวยติดทีมชาติคือ สมชาย ฉิมรัมย์ ในการชกในกีฬาโอลิมปิกที่ซิดนีย์ ประเทศออสเตรเลีย

ในการชุมนุมของพันธมิตรประชาชนเพื่อประชาธิปไตย พ.ศ. 2551 นายปราโมทย์ได้ขึ้นเวทีปราศรัยด้วย เพราะรู้จักเป็นการส่วนตัวกับ ผศ.สมเกียรติ พงษ์ไพบูลย์ หนึ่งในแกนนำพันธมิตรประชาชนเพื่อประชาธิปไตยรุ่นแรกในฐานะที่เป็นอาจารย์ภาคอีสานและชื่นชอบการเมืองเหมือนกัน  โดยมักขึ้นในเวลากลางดึกร้องเพลงสากล

ปัจจุบันมีตำแหน่งเป็นรองผู้อำนวยการโรงเรียนอนุบาลหนองกี่ 

## อ้างอิง
* รายการจอเหลือง  ออกอากาศ : 7 กุมภาพันธ์ พ.ศ. 2552 ทาง ASTV

หมวดหมู่:บุคคลจากอำเภอหนองกี่
หมวดหมู่:ครูชาวไทย
หมวดหมู่:พันธมิตรประชาชนเพื่อประชาธิปไตย
หมวดหมู่:ผู้ฝึกสอนมวยไทย
มะกล่ำตาช้าง

**มะกล่ำตาช้าง**, **มะกล่ำต้น**, **มะแค้ก**, **หมากแค้ก**, **มะแดง**, **มะหัวแดง** หรือ **มะโหกแดง** () เป็นไม้ยืนต้นในวงศ์ Leguminasae วงศ์ย่อย Mimosoideae โคนต้นมีพูพอน ผิวเรียบ สีเทาอมน้ำตาล ใบประกอบแบบขนนกสองชั้น ใบย่อยรูปไข่ ดอกช่อแบบแตกแขนง เกสรตัวผู้สีเหลืองจำนวนมาก เห็นเป็นพู่ ผลเดี่ยว เป็นฝักแบน ยาวขดเป็นวง เมื่ออ่อนสีเขียวอ่อน สุกแล้วสีน้ำตาล เป็นผลแห้ง แตกตามตะเข็บ เมล็ดแบนสีแดง 

เป็นพืชที่ตรึงก๊าซไนโตรเจน ใช้เป็นอาหารสัตว์ สมุนไพร และยังเป็นไม้ประดับได้  เนื้อไม้มีความแข็งแกร่งมากใช้ทำเรือและใช้ทำเครื่องเรือน มะกล่ำตาช้างเป็นพืชที่มีพิษ โดยเฉพาะส่วนเมล็ดสีแดงมีพิษสูงมาก หากรับประทานเข้าไป อาจทำให้เสียชีวิตได้ รากมีรสเปรี้ยว ใช้เป็นยาแก้ร้อนใน เมล็ดและใบแก้ริดสีดวงทวารหนัก ใช้เป็นยาเบื่อพยาธิ เมล็ดมะกล่ำ 1 เมล็ดใช้เทียบเป็นหน่วยกล่ำในมาตราชั่งตวงวัดโบราณ โดย 2 กล่อมเป็น 1 กล่ำ และ 2 กล่ำเป็น 1 ไพ

## อ้างอิง

## แหล่งข้อมูลอื่น
*
*''Adenanthera pavonina''
*USDA Plants Profile: ''Adenanthera pavonina''
*Adenanthera pavonina L. Medicinal Plant Images Database (School of Chinese Medicine, Hong Kong Baptist University)  
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552  หน้า 118

หมวดหมู่:วงศ์ย่อยสีเสียด
หมวดหมู่:พืชมีพิษ
หมวดหมู่:ไม้ประดับ
หมวดหมู่:พืชที่ใช้ทำของใช้
หมวดหมู่:ต้นไม้ประจำจังหวัดของไทย
พระเจ้านะราวะระ

**พระเจ้านะราวะระ** (, ; ค.ศ. 1650–1673) เป็นพระมหากษัตริย์แห่งราชวงศ์ตองอูของประเทศพม่าที่ครองราชย์ประมาณ 11 เดือน ในช่วง ค.ศ. 1672 ถึง 1673 พระเจ้านะราวะระขึ้นครองราชย์หลังพระเจ้าปเยสวรรคตใน ค.ศ. 1672 แต่พระองค์ครองราชย์แค่เพียงปีเดียวก็สิ้นพระชนม์อย่างกะทันหัน  พระอนุชาของพระองค์จึงขึ้นครองราชย์ต่อเป็น พระเจ้ามังกะยอดิน

## พระชนม์ชีพช่วงต้น
นะราวะระเป็นพระราชโอรสองค์เดียวและเป็นคนกลางจากทั้งหมด 3 พระองค์ของพระเจ้าปเยกับอัครมเหสี Khin Ma Latt พระองค์เสด็จพระราชสมภพใน ค.ศ. 1650 โดยกลายเป็นรัชทายาทผู้มีสิทธิโดยตรงในวันที่ 1 มิถุนายน ค.ศ. 1664 (วันอาทิตย์ ขึ้น 8 ค่ำ เดือนนะโยน ปี 1026 ตามปฏิทินพม่า)

## หมายเหตุ

## อ้างอิง

## บรรณานุกรม
* 
* 
* 
* 

หมวดหมู่:พระมหากษัตริย์ราชวงศ์ตองอู
จอห์น สจวต เอิร์ลที่ 3 แห่งบิวต์

**จอห์น สจวต เอิร์ลที่ 3 แห่งบิวต์** (John Stuart, 3rd Earl of Bute) หรือ **ลอร์ดเมานต์สจวต** (Lord Mount Stuart) เป็นขุนนางชาวสกอตแลนด์เป็นนายกรัฐมนตรีแห่งสหราชอาณาจักร ระหว่างปี ค.ศ. 1762 – ค.ศ. 1763 ในรัชสมัยของสมเด็จพระเจ้าจอร์จที่ 3 แห่งสหราชอาณาจักร จอห์น สจวตเป็นนายกรัฐมนตรีคนแรกจากสกอตแลนด์หลังจากการประกาศพระราชบัญญัติสหภาพ ค.ศ. 1707

หมวดหมู่:บุคคลที่เกิดในปี พ.ศ. 2256
หมวดหมู่:นักการเมืองอังกฤษ
หมวดหมู่:บุคคลจากเอดินบะระ
หมวดหมู่:นายกรัฐมนตรีบริเตนใหญ่
หมวดหมู่:ขุนนางอังกฤษ
การแก้จิตรกรรม

[thumb|right|260px|“[ภาพเหมือนของอาร์นอลฟินิ” (The Arnolfini Portrait) โดยยาน ฟาน เอค หอศิลป์แห่งชาติ (ลอนดอน) ค.ศ. 1434 ในบรรดาสิ่งที่เปลี่ยนแปลงของภาพนี้ก็ได้แก่ใบหน้าที่สูงขึ้นราวระดับตา และดวงตาของสตรีในภาพก็มองมายังด้านหน้า ตำแหน่งเท้าของบุรุษแก้สามครั้ง การแก้เหล่าสามารถมองเห็นได้จากเครื่อง Infra-red Reflectogram]]
**การแก้จิตรกรรม** () หมายถึงการเปลี่ยนแปลงงานจิตรกรรมที่ทำโดยตัวจิตรกรเองที่ทิ้งร่องรอยให้เห็นว่าจิตรกรเปลี่ยนใจในการวางรูปแบบในระหว่างการเขียนภาพ รากของคำมาจากคำว่า “Pentirsi” ที่แปลว่า สำนึกผิด

## ความสำคัญ
การแก้จิตรกรรมอาจจะทำให้เห็นถึงองค์ประกอบหรือการวางภาพเดิมของจิตรกร เช่นหัวหรือมือ ในที่ที่ต่างจากภาพที่เขียนเสร็จ การเปลี่ยนแปลงอาจจะเป็นการเปลี่ยนแปลงจากภาพที่ร่าง หรือที่เห็นได้จากชั้นสีที่ต่างจากสีภายใต้ (underdrawing) หรือจากการใช้สีที่มีองค์ประกอบที่แตกต่างออกไปในการเขียนสีชั้นบน (over-paint)

## อ้างอิง

## ดูเพิ่ม
* จิตรกรรม

## แหล่งข้อมูลอื่น

*  เว็ปไซท์ของการแก้จิตรกรรม

หมวดหมู่:จิตรกรรม
หมวดหมู่:วิธีการเขียนงานจิตรกรรม
2001 จอมจักรวาล (นวนิยาย)

***2001 จอมจักรวาล*** () เป็นนิยายวิทยาศาสตร์ในชุด จอมจักรวาล ของ อาร์เทอร์ ซี. คลาร์ก เกี่ยวกับการเดินทางไปยังดาวเสาร์ของมนุษย์ในปี ค.ศ. 2001

นวนิยายเรื่องนี้ อาร์เทอร์ ซี. คลาร์ก เขียนขึ้นเพื่อขยายความเรื่องสั้นเรื่อง "The Sentinel" ที่คลาร์กเขียนไว้ตั้งแต่ปี ค.ศ. 1948 และตีพิมพ์เมื่อปี ค.ศ. 1951 ในชื่อว่า "Sentinel of Eternity"

นิยาย 2001 จอมจักรวาล ตีพิมพ์ครั้งแรกเมื่อปี ค.ศ. 1968 พร้อมๆ กับการฉายภาพยนตร์ที่กำกับโดย สแตนลีย์ คูบริก ซึ่งคลาร์กเขียนบทภาพยนตร์ร่วมกับผู้กำกับ

ฉบับภาษาไทยแปลโดยระเริงชัย โดยมีณัฐ ศาสตร์ส่องวิทย์เป็นบรรณาธิการ จัดพิมพ์โดย Science Fiction Publishing House พิมพ์ พ.ศ. 2541

## ดูเพิ่ม
* 2001 จอมจักรวาล (ภาพยนตร์)

หมวดหมู่:อาร์เทอร์ ซี. คลาร์ก
หมวดหมู่:บันเทิงคดีแนววิทยาศาสตร์
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล